
Взето с Протокол № 43 от заседание на Общински съвет – Чепеларе, проведено на 25.08.2022 година

ОТНОСНО: Разрешение за изработване на проект за Подробен устройствен план – План за регулация и застрояване за поземлен имот с идентификатор 80371.92.24 по кадастралната карта на гр. Чепеларе, в местност „Марчовска махала“, землище на гр. Чепеларе, общ. Чепеларе

Общински съвет – Чепеларе след като изслуша предложението на Кмета на Общината, Постоянната комисия по общинска собственост, устройство на територията, инфраструктура и екология и след станалите разисквания на основание чл. 21, ал. 1, т. 11 от ЗМСМА, във връзка с чл. 124а, ал. 1 от ЗУТ, чл. 124б, ал. 2 от ЗУТ, чл. 125 от ЗУТ, чл. 128а, ал. 1  и 2 от ЗУТ, заявление вх. № ГА-ПУП-30 от 03.08.2022 г. от „Пампорово“ АД с ЕИК: 830166943 и Решение ІІ.№1, взето с Протокол №7 на заседание на Общински експертен съвет по устройство на територията при Община Чепеларе, проведено на 12.08.2022 г.
Р   Е   Ш   И:

1. Общински съвет – Чепеларе одобрява задание за изработване на проект за Подробен устройствен план – План за регулация и застрояване за поземлен имот с идентификатор 80371.92.24 по кадастралната карта на гр. Чепеларе, в местност „Марчовска махала“, землище на гр. Чепеларе, общ. Чепеларе.
2. Общински съвет – Чепеларе разрешава изработването на проект за Подробен устройствен план – План за регулация и застрояване за поземлен имот с идентификатор 80371.92.24 по кадастралната карта и кадастралните регистри на гр. Чепеларе, одобрени със Заповед №РД-18-57/28.08.2006 г. на Изпълнителния директор на АГКК, в местност „Марчовска махала“, землище на гр. Чепеларе, общ. Чепеларе „За рекреационни и стопански обекти и фотоволтаична централа“ с определяне начина на застрояване по ограничителни линии на застрояване в устройствена зона „Ок” с устройствени показатели за застрояване: плътност на застрояване – 30 %, Кинт  1.5, озеленяване – 50%, Н <15 м, съответстващи на устройствената зона и устройствени показатели предвидени в одобрения с Решение № 710 от 25.07.2019 г. на Общински съвет гр. Чепеларе - Общ устройствен план на Община Чепеларе.   
Проектът да се изработи от правоспособни проектанти в М 1:500 в цифров и графичен вид и да отговаря на изискванията на Наредба № 8 от 14.06.2001 г. за обема и съдържанието на устройствените схеми и планове. Проектът да се представи в Община Чепеларе, окомплектован с актуална скица от СГКК гр. Смолян, геодезическо заснемане, План - схема „Ел.“ и План - схема „ВиК“.

